AJAKOHAST OTSE TAEVAST
Pia, ma kohe tulen, aga sa võid juba alustada.
Vaatate saadet "Ajakohast otse taevast",
kus tahame vaadata tagasi möödunud aastale ja kõigele toimunule.
Oleme nii tänulikud selle eest, mida Jumal möödunud aastal tegi.
Nii palju head.
Oleme tänulikud nii Jumalale, kaasinimestele kui sinulegi.
Kui tahad näha ka kõiki meie varasemaid saateid,
siis need on leitavad TV7 arhiivist.
Vali just endale sobiv saade ja ehk märkad neis sedagi,
et oleme 10 aasta jooksul pisut muutunud.
Oled sa nüüd oma mõtetega ühelpool?
See on hea küsimus. Kas kõik mu mõtted on koondunud,
sest paljud neist sünnivad saate käigus ja inspiratsiooni ajel.
Kuid kas Jumal pole olnud hea sel möödunud aastal?
No tegelikult Ta on alati hea,
kuid tagasi vaadates tundub, et see oli üsna hea aasta.
Jumal ei saagi olla keegi mu kui Ta on.
Ta on hea Jumal, kes teeb head ja kelle mõtted on head.
Samuti on Tal lahendused igale keerulisele olukorrale.
Samas pole küsimus selles, et usklikud ei teaks, mis ilmas toimub.
Elame ju teistega samas maailmas
ja tänu Jumalale, et võime elada ka Soomes!
Meil on tõeliselt hea maa ja võime olla tõeliselt tänulikud selle eest.
Võrreldes paljude teiste riikidega...
Sest kasvõi rääkides vaesusest - me vaevu teame, mida vaesus tähendab.
Saame aegajalt abipalveid Tansaaniast.
Üks me sõpradest abielupaar töötab Tansaanias misjonäridena
ja seda eriti just sellises piirkonnas, kus on väga palju vaesust.
Nende saagid on läinud hukka ja inimesed on näljas.
Kuulsime just hiljaaegu, et nad söövad lausa erinevaid juuri,
kuid need on ka juba kõik ära söödud ja enam ei teata, mida teha.
Nii et sealt tuli abipalve, kas saaksime neid aidata.
Aidates inimesi, kes on söönud kõikvõimalikku
ja enam pole isegi söödavaid juuri, mis kõhtu täidaks,
siis see tekitab pisut piinlikkust.
Sest meil pole aimugi, mida tõeline nälg tähendab.
Jah, vanem põlvkond - meie vanemate ealised,
kes elasid üle mitmeid sõdu, siis nemadki kogesid nälga ja häda.
Jah, neil oli kitsas käes ja nad pidid ka palju säästma,
kuid sellest hoolimata pole meil aimugi,
mida tõeline nälg tähendab. Ja eks vaeseid maid ole teisigi.
Samas aga on kogu loo tuum see, et Jumal on hea
ja Ta kuuleb me palveid, kui Tema poole pöördume.
Nagu Pia ütles, vana aasta on möödas ja me seisame uue aasta künnisel.
Samas tahaks siiski veel korra vaadata tagasi vanale aastale.
Mitte selleks, et hakata uhkeldama vana aasta tegudega - kindlasti mitte.
Kuid me tahame avaldada tänu nii Jumalale kui sulle.
Tänada oma televaatajaid, kes aitavad meid ja hoiavad me käsi üleval.
Viimane väide on siis kui võrdpilt Moosesest.
Mooses seisis üleval mäe peal ja Joosua sõdis vaenlase vastu,
et pääseda koos rahvaga Tõotatud Maale.
Mooses tõstis lahingu ajaks oma käed üles,
mis oli märk sellest, et ta palvetab
ja et ta on saanud Jumalalt nägemuse või kutse, mida edasi anda.
Nii kaua, kui ta jaksas käsi üleval hoida,
oli Joosua võidupositsioonil.
Kui aga Mooses väsis ja ta käed hakkasid langema,
langes ka Joosua kaotusseisu.
Kuid Aaron ja Huur, kes olid Moosese abilised,
astusid Moosese kõrvale ja aitasid hoida ta käsi üleval.
Ja seni, kuni need püsisid üleval, oli Jumala rahval ka võit.
See peegeldab seda, et Jumal sõltub inimestest.
Ta ei tee midagi oma suva järgi, mida ja millal iganes soovib,
vaid Ta sõltub ka inimese koostöövalmidusest.
Samas aga, mida öelda tahtsin, oli see,
et kui Mooses sai abi, läks ka kogu lugu korda.
Nüüd, me pole mingid Moosesed siin, aga me oleme Jumala sulased
ja seni, kuni meil on toetajaid, kes seisavad ja paluvad meie eest
ning toetavad meid ka finantsiliselt, läheb see töö edasi.
Samas oleme jätkuvalt hämmingus, kuidas kogu see lugu on toiminud.
Sest see ei toimi ainuüksi inimese jõust või tahtest,
vaid Jumal on see, kes on sellega kaasas ja aitab.
Selle kohta võiks Soome põhjal tuua palju erinevaid näiteid.
Võtkem kasvõi TV7.
Oleme Piaga väga tänulikud, et võime TV7 kaudu oma saateid näidata
ja osaleda ka Suure Palveõhtu saadetes.
Meid on TV7's juba nii tihti näha, et meid peetakse TV7 töötajateks,
aga me ei ole seda.
Oleme tänulikud TV7 kanali ja Martti ning Mirja Ojarese eest,
kes on julgenud astuda "vee peale" ja järgida Jumala kutset TV7 osas.
Nii et me oleme südamest tänulikud
kõigi võimatuste eest, mis on saanud võimalikuks.
Meil on Soomes Raadio Day ja kogudusi üle Soome,
kes on meiega kui ühes paadis ja kinnitavad,
et miski ei toimiks ilma Jumalata.
Üks Rootsi kristlik leht pani kord ühe hüüdlause oma nime alla,
mis kõlas järgmiselt:
"Oleme sõltumatu ajaleht, mis on täiesti sõltuv Jumalast."
Kuid rääkides kõigist neist headest asjadest
nagu Raadio Day ja TV7,
siis kindlasti on ka sul endal mõni eriti meeldejäänud asi v kogemus,
mille eest oled eriti tänulik.
Et siis eelmisel aastal...
Vahel peab tõdema, et aeg läheb nii ruttu,
et vahel on raske meeles pidada, mis kuul või aastal midagi sündis.
Sest viimaste aastate ja aastakümnete jooksul
on toimunud nii palju erinevaid asju.
Kuigi ma ennist ütlesin, et räägin paljuski inspiratsiooni ajel
ja selle põhjal, mida Jumal ja Püha Vaim annavad,
siis samas on nii, et me kõigi elus on erinevaid etappe ja olukordi.
Koguduse pastor ehk karjane pühendab üsna palju aega oma kogudusele.
Võimalik, et peaks seda rohkemgi tegema kui me seda teeme,
aga samas on pastoritel teisigi ülesandeid
nagu näiteks meediatöö, ringi liikumine, uute asjade rajamine jne.
Seetõttu mõeldes tagasi 2013 a peale, meenuvad teatud kindlad hetked.
Pidada meeles kõiki pühapäevi poleks võimalikki.
Mul on küll oma märkmed, mille põhjal võin näha,
mida ja millal rääkisin,
kuid me keegi ei suuda mäletada kõiki detaile.
Samas meenub siinkohal meie suvekonverents.
Meil oli väga hea suvekonverents. - Selle nimi oli Soome Usufestival.
Otsustasime 2013.a. kolida konverentsiga õue.
Olime sinna maani pidanud konverentse oma koguduse majas
ja see oli inimeste jaoks eripõhjustel raskendatud.
Nii et mõtlesime, et kui hoone on takistuseks
võimaldamaks enamatel inimestel tulla meie konverentsile,
tuleb minna välja, mispeale rentisime suure telgi.
Pidasime selle Kuppital, mis on Soomes väga tuntud koht.
See on koht, kus ristiusk Soomes mingil määral oma alguse sai,
kui Piiskop Hendrik ja Püha Eerik tulid ja hakkasid inimesi ristima.
Kuppital on aastakümneid peetud võimsaid koosolekuid ja teenistusi.
Olin väike poiss, kui käisin just Kuppital mingitel teenistustel.
Seal oli üks väga tuntud Ameerika evangelist - Tom Hicks,
kes nüüdseks on juba surnud.
Kuid meiegi oleme seal Kuppital oma koosolekuid pidanud
ja need on olnud head.
Martti Kallionpää oli meil kõnelemas ja meil on nii hea meel ta üle,
et ta on murdmas läbi me maal, näidates inimestele, et leidub tee.
Ja kuigi paljud peavad seda vanamoeliseks,
et ta palvetab palju ja võtab aega Jumala jaoks,
on elu siiski näidanud, et see toimib.
Nii et ta kõneles me konverentsil ja see oli võrratu.
Meil oli teisigi kõnelejaid. Näiteks Bert Österlund -
me vana, hea sõber, kes oli samuti suureks õnnistuseks.
Nii et palju erinevaid kõnelejaid, kes meid külastasid.
Tegu oli siis Soome Usufestivaliga,
mille raames pidasime koosolekuid pikemalt kui seda tavaliselt teeme.
Alustasime laupäeval ja lõpetasime järgmise nädala pühapäeval.
Ehk siis kokku 9 päeva.
Kuid kurb hetk saabus siis, kui pidasime oma viimast teenistust.
Päike paistis ja inimesed olid rõõmsad.
Palvetasime veel abielupaaride eest ja õnnistasime abielusid
ning meil oli ka leivamurdmine.
Ja sel hetkel oli tunne, et tegelikult oleks pidanud jätkama.
Usun, et teeme vahel selle vea, et lõpetame oma koosolekutega ajal,
kui asjad on just käima läinud ja peaks tegelikult jätkama.
Seetõttu tahame teha veidi taustauuringut
erinevate koguduste seas ja küsida,
kas nad on valmis liituma meiega nii,
et võiksime jätta järgmisel suvel telgi üles 3-nädalaks.
Me vajame selleks kõigeks muidugi palve -ja finantstuge
ja ka abilisi, kes oleks kohal.
Nii et see on üks minu meenutus.
Samas ei saa see ju olla ainukene asi - meenub ehk midagi muudki?
Siinkohal võin tõesti öelda, et me elu jaguneb antud hetkel kaheks:
me ehitame üles kogudust, olles selle juhid
ja teenides seda ning palvetades selle eest.
Kuid me koduski on üks ehitusprotsess käimas,
mis ei kulge küll kõige kiiremini, aga edeneb siiski.
Kuid üks hea asi meie puhul, Pia -
kuigi me ei taha seda tunnistada, et me pisut vanemaks jääme -
on see, et meil on lapselapsed ja me saame veeta aega ka nendega.
Osa me lapselapsi elab Rootsis, kuid teised jälle üsna me lähedal,
nii et on ütlemata armas neid tundma õppida.
Armas seni, kuni nad kõike ei puutu, mis kätte juhtub.
Ja samas on meile peagi sündimas veel üks lapselaps,
nii et oleme rõõmsad selle üle, et me pere kasvab.
Samas aga oleme rõõmsad ka tulemuste üle.
Selle üle, et inimesed saavad usklikuks
ja seda ka TV7 saadete kaudu.
Suurte Palveõhtute kaudu esitatud üleskutsed tulla Jumala juurde
on kandnud vilja ja paljud on vastanud sellele.
Paljud on kutsunud Jeesuse oma ellu ja saanud päästetud,
mis tegelikult on meie elu kõige suuremad tipphetked.
Ka me koguduses on paljud inimesed saanud usklikuks.
Meie kolmapäevastel koosolekutel on üks punt inimesi,
kes on nii näljased Jumala järele ja tahavad õppida palvetama.
Kõiki neid inimesi nähes leiame ikka ja jälle ka uusi nägusid,
kes on liitunud selle möödunud aasta jooksul.
Leidnud Jeesuse ja saanud koguduse liikmeks.
Nii et see on imeline!
Tahaksid sa veel midagi teada?
Meil oleks kindlasti palju, mida jagada...
Meil on olnud mitmeid tipphetki nagu näiteks Misjonikonverents.
Suur ja võimas konverents, kus oli palju erinevaid kõnelejaid.
Samuti meie iga-aastane jõulupidu,
kus möödunud aastal oli topelt nii palju inimesi kui muidu.
Oleme rõõmsad, et saame jagada neile nii evangeeliumi kui toidust,
andes toidupakke veel kaasagi, nii et tänu Jumalale selle eest.
On tõeliselt imeline näha ka vabatahtlikke abistajaid,
kes aitavad teisi suure rõõmuga.
Valmistavad toitu, jagavad kinke ja on kaasas kõige toimuvaga.
Möödunud aastal saime ka pisut ringi liikuda.
Olen pikka aega oodanud võimalust kõneleda Tamperes
ja nüüd on see ka õnnestunud.
Käisime paaris koguduses, kes olid väga avatud ja sõbralikud.
Samuti käisime Porvoos ja Poris ning mitmes uues kohas.
Kõiki kohti ei mäletagi, kuid tänu Jumalale inimeste pühendumise eest.
Elu väikestes paikades ei ole tegelikult nii halb kui me arvame.
"Oh aeg, kõik on omadega metsas!"
Pial on ikka kombeks öelda, et igas väikseski paigas leidub palvetajaid.
Just. Nendega kohtumine on tõeliselt südantliigutav
ja on võrratu teada, et Soomes palvetatakse üsna palju.
Teine asi, mis möödunud aastal sündis, oli see,
et saime taas hakata tegema raadiosaateid "Usuküllusest".
Need olid mõnda aega eetrist maas,
kuna meil polnud ressursse nende tegemiseks,
kuid septembrist alates oleme taas eetris.
Seekord küll pisut lühemate saadetega, aga igal laupäeva õhtul.
Nii et kui te küsite, millised me laupäeva õhtud välja näevad,
siis igal laupäeva õhtul, k 21.30 hakkavad telefonid helisema
ja nii Pia kui vahel ka mina vastame inimeste kõnedele,
eestpalvesoovidele ja abipalvetele.
Oleme tänulikud sellegi võimaluse eest.
Soovides toetada TV7 tööd, võib helistada 900 1777 (7 eur) Aitäh!
Oleme rääkinud palju kõigest heast, mida Jumal on teinud ja teeb,
aga samas juhtub ju ka halbu asju. Kas neist ka räägime?
Piibel on selles osas väga aus, rääkides nii võitudest kui kaotustest.
Kogesime seda alles hiljaaegu oma koguduse hoone osas.
Kuna see oli pisut vana ja kulunud olemisega,
tahtsime sellele väikese värskenduskuuri teha.
Kuid just aasta lõpus teatas rendileandja,
et nad ei rendi meile enam seda pinda ja me peame välja kolima.
Seetõttu tahan paluda ka sind, armas televaataja,
palvetama meie eest ja uskuma ühes meiega,
et saaksime endale uued, head ja tegutsemiskõlblikud ruumid,
kuhu oleks kerge tulla ja kus oleks hea jumalateenistusi pidada.
Me ei kaota lootust ega lõpeta mitte Elu Sõna koguduse tööd.
Me lihtsalt vahetame pinda.
Lõpetuseks aga tahan lugeda Psalmidest 103, kus Taavet ütleb:
"Kiida mu hing Issandat ja kõik, mis mu sees on, tema püha nime!
Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved.
Tema lunastab su elu hukatusest
ja ehib sind helduse ja halastusega nagu pärjaga.
Tema täidab su suu heaga, et su iga saab uueks nagu kotkal."
Võta see vastu ja lase mõtetel lennata kõigele, mis on olnud.
Aegadele, kus oled ise kõhu täis saanud või aidanud teisi.
Oled ehitanud jumalariiki, palvetanud inimeste eest
ja külvanud erinevatesse kohtadesse.
Täna Jumalat selle kõige eest!
Kui aga maadled mõne haigusega ja olukorrad on läinud allamäge,
täna sellegipoolest Jumalat.
Kui sul aga on küsimusi mingi asja suhtes,
siis täna Jumalat, et Ta on ustav su suhtes.
Ära unusta kõike seda head, mida Ta on teinud.
Ta on muutumatu Jumal ja tahab aidata sind igal hetkel.
Issand, me õnnistame kõiki oma vaatajaid,
kes on ustavalt olnud kaasas kõigi me toimetustega sel aastal.
Õnnista ja hoia neid!
Anna neile uut jõudu ja rõõmu,
kui nad Püha Vaimu abil meenutavad kõike seda head,
mida Sina oled teinud.
Täname, et võime heita ka kõik oma mured Su peale
ja unustada kõik selle, mis ei läinud nii nagu oleks pidanud.
Täname, et Su veri puhastab meid me patust
ja me võime puhaste ning vabadena minna edasi Sinu nimel.
Jeesus, täname Sind, et võime elada ja olla
ning teha koostööd ühes Sinuga.
Jeesuse kallil nimel, aamen.
Ole õnnistatud, kui lähed vastu sellele uuele aastale.
Kõike head sulle ja kohtume taas! Kõike head!
Tõlge: Anne-Ly Raukas